**Νομοθεσία θεώρηση Βιβλίων και Στοιχείων**

**από την Εποπτεύουσα Αρχή**

Όσον αφορά την θεώρηση των διοικητικών βιβλίων καθώς και των γραμματίων Είσπραξης και ενταλμάτων Πληρωμής, βιβλίων η αρμόδια υπηρεσία Εγγείων Βελτιώσεων είναι αυτή που τα θεωρεί (άρθρο 45, παράγρ. 3 του Καταστατικού).

Τα ίδια αναφέρονται και στο Άρθρο 36, παράγρ. 3, του από 13-9-1959 ισχύοντος Β. Δ/τος.

Ας δούμε όμως όλο το παραπάνω άρθρο του Καταστατικού:

Άρθρο 45  
Βιβλία (Διοικητικά – Λογιστικά)

1.- Ο Οργανισμός έχει υποχρέωση να τηρεί τα εξής βιβλία:

α. Διοικητικά:

α.α. Βιβλίο Πρακτικών Διοικητικού Συμβουλίου,

β.β. Βιβλίο Πρακτικών Γενικής Συνελεύσεως,

γ.γ Βιβλίο Πρωτοκόλλου και

δ.δ. Βιβλίο Επιδόσεως Εγγράφων.

β. Λογιστικά:

Ο Οργανισμός τηρεί τα λογιστικά βιβλία που προβλέπονται από το από 13-9-59 Β.Δ. «Περί Οργανισμών Εγγείων Βελτιώσεων».

2.- Για την απόδειξη των εισπράξεων και πληρωμών που ενεργούνται από τον Οργανισμό θα τηρούνται:

α. Βιβλία Γραμματίων Εισπράξεων και

β. Βιβλία Ενταλμάτων Πληρωμής.

3.- Από τα ανωτέρω τα μεν διοικητικά βιβλία καθώς και των Γραμμα­τίων Εισπράξεων και Ενταλμάτων Πληρωμής, αριθμούνται, μονογράφο­νται και θεωρούνται από την αρμόδια υπηρεσία Εγγείων Βελτιώσεων τα δε λογιστικά από τον Ειρηνοδίκη ατελώς.

Ήδη όμως η αρμόδια υπηρεσία Εγγείων Βελτιώσεων έχει πάψει να είναι εποπτεύουσα αρχή επί των οικονομικών των ΤΟΕΒ βάσει του Ν.3852/2010 (ΦΕΚ 87/07-06-2010, τεύχος Α΄, άρθρο 94, παράγρ. 5, περίπτ. 3) [Νόμος «Καλλικράτης»].

Αντί αυτής την οικονομική εποπτεία των ΤΟΕΒ έχει αναλάβει ο Δήμος, στα διοικητικά όρια του οποίου βρίσκεται ο ΤΟΕΒ (στα διοικητικά όρια του οποίου βρίσκεται η έδρα του ΤΟΕΒ).